Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6089

(6) Az integráció harmonikus működése érdekében úgy dönthetnek, hogy a (3) bekezdéstől eltérve, egy vagy több termék ára Portugáliában egy gazdasági évre eltér az említett bekezdés alkalmazásából eredő ártól. Ez az eltérés nem haladhatja meg a végrehajtandó ármozgás összegének 10%-át. Ilyen esetben a következő gazdasági évre vonatkozó árszint az, amely a (3) bekezdés alkalmazásából származott volna, ha az eltérésről nem határoztak volna. Az ezen árszinttől való további eltérésről határozhatnak azonban az említett gazdasági év tekintetében, az első és második albekezdésben meghatározott feltételek mellett. Az első albekezdésben meghatározott eltérés nem alkalmazható a (3) bekezdésben említett összehangolás érdekében történő utolsó lépésre.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes